钦定古今图书集成/明伦汇编/氏族典/第439卷 > 《廖用贤尚友录》 > 贾耽
## 钦定古今图书集成/明伦汇编/氏族典/第439卷 > 《廖用贤尚友录》 > 贾耽

按《唐书贾耽传》：“耽字敦诗，沧州南皮人。天宝中，举明
经，补临清尉，累进汾州刺史，政有异绩，召授鸿胪卿，
俄为山南西道节度使。建中三年，徙东道，俄为东都
留守，迁义成节度使。贞元九年，以尚书右仆射同中
书门下平章事，封魏国公，进检校司空左仆射。时王
叔文等干政，耽病之，屡疏乞骸骨，不许。卒谥元靖。”